# Jaume Grau i Masbernat

Jaume Grau i Masbernat (Barcelona, 1960) és un biòleg, escriptor i guionista català.
Fill de Barcelona, però amb els ascendents al Pla d'Urgell, es va llicenciar en ciències biològiques per acabar treballant de guionista a la televisió. Totes aquestes contradiccions inicials, però, no l'han impedit de col·laborar el mitjans tan diversos com La Vanguardia, Ràdio Barcelona, Catalunya Ràdio, Televisió de Catalunya o la revista Sàpiens.. Va ser director de programes i d'Antena d'IB3 Televisió. Va estar al capdavant d'una productora de televisió (Mercuri SGP) i ha dirigit els documentals de divulgació científica "Conviure amb el risc", "L'aigua en joc", "Explorant l'univers" i "Propera parada: Mart", i el contrafactual històric "Viva la República" estrenat per la Sexta Televisió. Ha estat guionista del programa "En guàrdia" i de "El nas de Cleòpatra", de Catalunya Ràdio. Ha estat director d'antena d'IB3 TV. És l'autor del documental "Espagne, la nouvelle donne", coproduït amb el canal franco-alemany ARTE. Ha publicat, entre d'altres "La natura no té drets", "Carlinades", l'"Ombra dels peixos","El diari de John Smith", "La Història de Barcelona en 10 passejades" o "Boires". És col·laborador habitual del diari Público, de Catalunya Ràdio i de Televisió de Catalunya. Ha estat el guionista del documental produït per Mediapro "Las Cloacas de Interior", autor del llibre publicat per Catedral books "Les clavegueres de l'Estat" i autor pel canal ARTE d' "Espagne, la nouvelle donne".

## Obra

* Em dic Ramona (2000).
* La natura no té drets (Cossetània Edicions, 2005).
* Carlinades. El Far West a la catalana (Cossetània Edicions, 2007).
* L'ombra dels Peixos (Lleonard Muntaner, 2011).
* El diari de John Smith(2017).
* Les clavegueres de l'Estat (Catedral Books, 2018).
* La història de Barcelona en 10 passejades: des dels romans fins a l'actualitat (2020).
* Boires (2022)

## Referències

* ↑ «Jaume Grau recopila fenómenos insólitos en ´L´ombra dels peixos´» (en castellà). Diario de Mallorca, 20-12-2011. [Consulta: 19 desembre 2021].
* ↑ «'No hemos tolerado ninguna presión, hemos puesto lo que hemos querido'» (en castellà). EITB. [Consulta: 19 desembre 2021].
* ↑ «Els matins - Jaume Grau ens parla del seu llibre "Les clavegueres de l'Estat"». CCMA. [Consulta: 19 desembre 2021].
* ↑ «Grau, Jaume. Em dic Ramona». Biblioteca Nacional d'Espanya. [Consulta: 19 desembre 2021].
* ↑ «Grau, Jaume. La natura no té drets un assaig antiecològic i insostenible». Biblioteca Nacional d'Espanya. [Consulta: 19 desembre 2021].
* ↑ «Grau, Jaume. Carlinades el "Far West" a la catalana». Biblioteca Nacional d'Espanya. [Consulta: 19 desembre 2021].
* ↑ «Grau, Jaume. L'ombra dels peixos : recull de fenòmens insòlits de les Illes Balears». Biblioteca Nacional d'Espanya. [Consulta: 19 desembre 2021].
* ↑ «Grau, Jaume. El diari de John Smith». Biblioteca Nacional d'Espanya. [Consulta: 19 desembre 2021].
* ↑ Grau, Jaume. Les clavegueres de l'estat : guerra bruta i corrupció a Espanya, març del 2018. ISBN 978-84-16673-67-4.
* ↑ «Grau, Jaume. La història de Barcelona en 10 passejades : des dels romans fins a l'actualitat». Biblioteca Nacional d'Espanya. [Consulta: 19 desembre 2021].